
Na temelju članka 21. Statuta Javne ustanove “Park prirode Biokovo” (URBROJ:941/14,  od 24. listopada 2014. godine) i Izmjena i dopuna Statuta Javne ustanove “Park prirode Biokovo”  (KLASA:012-03/25-01/02, URBROJ:2147-26-25-01, od 5. prosinca 2025. godine), prethodne suglasnosti Ministarstva zaštite okoliša i zelene tranzicije (KLASA: 112-01/25-01/3, URBROJ: 517-02-1-1-25-167, od 15.12.2025. godine) te Odluke o raspisivanju javnog natječaja (KLASA:112-07/26-01/09, URBROJ:2147-26-26-626, od 2. studenog 2026.) ravnatelj Javne ustanove “Park prirode Biokovo” raspisuje

JAVNI NATJEČAJ
za prijam u radni odnos radnika za sljedeća radna mjesta:
1. VIŠI SAVJETNIK 2- 1 izvršitelj, na određeno puno radno vrijeme do 30.6.2029., odnosno do završetka provedbe projekta „BN2000 – Poboljšano upravljanje zaštićenim područjima PP Biokovo“ 
(* prethodni naziv radnog mjesta: viši stručni savjetnik biolog-ekolog) 
UVJETI:
· završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz područja biologije, ekologije ili zaštite prirode,
· radno iskustvo od najmanje pet godina na poslovima struke, 
· aktivno znanje engleskog jezika,
· znanje rada na računalu,
· posjedovanje vozačke dozvole B kategorije,
· probni rad 6 mjeseci.

OPIS POSLOVA:
· predlaže programe znanstvenih i stručnih istraživanja vezanih u prvom redu za stanišne tipove i ekološke sustave Parka, sudjeluje u organizaciji istraživanja, koordinira ih i nadzire njihovu provedbu
· sudjeluje u poslovima inventarizacije biološke raznolikosti stanišnih tipova i Ekoloških sustava Parka, uključujući poslove u vezi izrade karte staništa i vegetacijske karte Parka
· predlaže program praćenja stanja (monitoringa) stanišnih tipova i ekoloških sustava Parka, sudjeluje u njegovom ustrojavanju, organizaciji i provedbi
· predlaže mjere zaštite stanišnih tipova i ekoloških sustava Parka, organizira njihovu provedbu i sudjeluje u njoj
· predlaže mjere zaštite stanišnih tipova i ekoloških sustava Parka prilikom bilo kakvih zahvata u prirodu ili obavljanja dopuštenih djelatnosti
· sudjeluje u uspostavi baze podataka o stanišnim tipovima i ekološkim sustavima Parka i u njenom popunjavanju
· surađuje na razvoju GIS-a Parka, u okviru svoje nadležnosti
· sudjeluje u stvaranju prirodoslovne zbirke Parka
· surađuje sa znanstvenim i stručnim institucijama, strukovnim udrugama i pojedincima radi organizacije istraživanja, inventarizacije i monitoringa
· surađuje s HAOP-om, u okviru svoje nadležnosti
· sudjeluje u pisanju i provedbi godišnjeg Programa zaštite, održavanja, očuvanja, promicanja i korištenja, nadzire njegovu provedbu, te sudjeluje u izradi izvješća o njegovoj provedbi, u okviru svoje nadležnosti
· sudjeluje u pisanju, reviziji i provedbi plana upravljanja i akcijskih planova, osobito onih vezanih uz stanišne tipove i ekološke sustave Parka
· sudjeluje u izradi prostornog plana i nadzire provedbu njegovih odredbi vezanih uz stanišne tipove i ekološke sustave Parka
· nadzire utjecaj dopuštenih gospodarskih aktivnosti na stanišne tipove i ekološke sustave Parka, te prema potrebi predlaže mjere njihova ograničavanja ili zabrane
· prati i analizira domaće i međunarodne propise i trendove vezane uz zaštitu i promicanje biološke i krajobrazne raznolikosti
· sudjeluje u pripremi zakonom propisanih izvješća, u okviru svoje nadležnosti
· surađuje s međunarodnim stručnim i znanstvenim institucijama radi usvajanja novih znanja potrebnih za učinkovitije upravljanje Parkom
· sudjeluje na znanstvenim i stručnim skupovima vezanima uz poslove iz svoje nadležnosti, radi prezentacije Parka i njegovih aktivnosti te usvajanja novih znanja potrebnih za učinkovitije upravljanje Parkom
· sudjeluje u pripremi i pisanju projekata koje Park prijavljuje na natječaje za dobivanje financijskih sredstava
· izrađuje stručne podloge vezane uz biološku i krajobraznu raznolikost Parka za potrebe izrade promotivnih materijala i programa edukacije i interpretacije
· surađuje na promociji biološke i krajobrazne raznolikosti Parka i provedbi programa edukacije i interpretacije,
· prema potrebi obavlja poslove prezentacije, vođenja, edukacije i interpretacije prirodnih i kulturnih vrijednosti Parka
· priprema redovita izvješća o obavljenim poslovima
· radi i druge poslove po nalogu pretpostavljenog
· za svoj rad odgovoran je stručnom voditelju

2. SURADNIK- 1 izvršitelj, na neodređeno puno radno vrijeme (novootvoreno radno mjesto) 
[bookmark: _Hlk33699934](* prethodni naziv radnog mjesta: stručni suradnik šumar) 
UVJETI:
· završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij šumarskog usmjerenja
· radno iskustvo od najmanje jedne godine na poslovima struke, 
· poznavanje engleskog jezika,
· poznavanje rada na računalu,
· položen vozački ispit B kategorije,
· probni rad 6 mjeseci.

OPIS POSLOVA:
· vodi brigu o šumsko-vegetacijskim lokalitetima u cilju provođenja preporuka i smjernica utvrđenih Prostornim planom i Planom upravljanja Parka prirode Biokovo, kao i provođenju šumsko-gospodarske osnove.
· predlaže mjere zaštite šuma
· odgovoran je za kontrolu provođenja programa za unapređenje i zaštitu šuma Parka prirode
· radi statističke  izvještaje iz svog djelokruga
· surađuje na protupožarnoj preventivi i protupožarnoj zaštiti šuma
· radi druge poslove po nalogu pretpostavljenog
· za svoj rad odgovoran je stručnom voditelju

[bookmark: _Hlk33701887]Uz vlastoručno potpisanu prijavu na natječaj (u kojoj je potrebno navesti: ime, prezime, adresu i mjesto stanovanja, kontakt broj mobitela i e-mail adresu) potrebno je priložiti:

1. životopis, 
1. dokaz o stečenoj stručnoj spremi  (preslika diplome završene stručne spreme),
1. dokaz o državljanstvu (važeća osobna iskaznica ili preslik domovnice ili e-domovnica izdana iz sustava e-Građani),
1. dokaz o radnom iskustvu na poslovima struke (preslika rješenja, ugovora o radu ili potvrda poslodavca o vrsti i trajanju poslova koje je kandidat obavljao i razdoblju u kojem je kandidat obavljao navedene poslove),
1. dokaz o radnom stažu (preslika e-radne knjižice, odnosno elektronički zapis ili potvrda o podatcima evidentiranim u bazi podataka Hrvatskog zavoda za mirovinsko osiguranje),
1. uvjerenje pribavljeno od nadležnog suda ili sustava e-Građani da se protiv kandidata ne vodi kazneni postupak (ne starije od mjesec dana od dana objave javnog natječaja),
1. dokaz o važećoj vozačkoj dozvoli B kategorije,
1. dokaz o poznavanju engleskog jezika (preslika svjedodžbe srednje škole ili preslika indeksa fakulteta iz kojeg je vidljivo da je položen engleski jezik ili potvrda/svjedodžba/diploma škole stranih jezika ili vlastoručno potpisana izjavu o poznavanju engleskog jezika),
1. dokaz o poznavanju rada na računalu (preslika svjedodžbe srednje škole ili preslika indeksa fakulteta iz kojeg je vidljivo da je položen predmet informatika ili druga potvrda/svjedodžba/diploma o znanju rada na računalu ili vlastoručno potpisana izjava o poznavanju rada na računalu).

Prijavu za natječaj mogu podnijeti osobe oba spola, pod ravnopravnim uvjetima, sukladno članku 13. stavku 3. Zakona o ravnopravnosti spolova („Narodne novine“ broj 82/08, 69/17). Izrazi koji se u ovom natječaju koriste za osobe u muškom rodu, upotrijebljeni su neutralno i odnose se na muške i ženske osobe.

Navedene isprave odnosno prilozi dostavljaju se u preslici ili kao elektronički zapis. Prije potpisivanja ugovora o radu, odabrani kandidat bit će pozvan da dostavi sve navedene priloge odnosno isprave u izvorniku ili u preslici ovjerenoj od strane javnog bilježnika sukladno Zakonu o javnom bilježništvu („Narodne novine“ broj 78/93, 29/94, 162/98, 16/07, 75/09, 120/16 i 57/22). Dostavljena natječajna dokumentacija se ne vraća.

Kandidat koji prema posebnom zakonu ostvaruje pravo prednosti mora se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21 i 156/23), a koji u trenutku podnošenja prijave ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalazi se na poveznici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.

Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata („Narodne novine“ broj 84/21, 13/26)), dužan je uz prijavu na natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalazi se na poveznici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužan je, osim dokaza o ispunjavanju traženih uvjeta za radno mjesto, pozvati se na to pravo i uz prijavu priložiti svu propisanu dokumentaciju prema posebnom zakonu.

Kandidat koji se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20), uz prijavu na javni natječaj dužan je, osim dokaza o ispunjavanju traženih uvjeta za radno mjesto, pozvati se na to pravo i uz prijavu priložiti svu propisanu dokumentaciju prema posebnom zakonu.

Javni natječaj objavit će se na mrežnim stranicama Hrvatskog zavoda za zapošljavanje, (https://burzarada.hzz.hr), na mrežnim stranicama Javne ustanove  “Park prirode Biokovo”  https://pp-biokovo.hr/hr/nabava-i-natjecaji/natjecaji te na oglasnoj ploči Javne ustanove “Park prirode Biokovo”.

Prijave s dokazima o ispunjavanju uvjeta javnog natječaja podnose se u roku od 8 dana od dana objave natječaja, u zatvorenoj omotnici neposredno ili poštom na adresu:  
Javna ustanova „Park prirode Biokovo“, Franjevački put 2/A, 21300 Makarska, 
s naznakom „ ZA JAVNI NATJEČAJ: VIŠI SAVJETNIK 2 ILI SURADNIK“ 
                       (navesti radno mjesto na koje se prijavljujete).   
                                                               
Prijavom na natječaj kandidat daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Nepotpune i zakašnjele prijave neće se razmatrati. Osobe koje nisu podnijele pravodobnu i urednu prijavu ili ne ispunjavaju uvjete iz javnog natječaja, ne smatraju se kandidatima prijavljenim na natječaj. 

Javna Ustanova pridržava pravo provjere znanja (provođenje testiranja i/ili razgovora) radi utvrđivanja stručnih znanja, sposobnosti i vještina kandidata koji ispunjavaju formalne uvjete natječaja. O eventualnom testiranju i/ili razgovoru kandidati će naknadno biti obavješteni putem službene web stranice Javne ustanove (https://pp-biokovo.hr/hr/nabava-i-natjecaji/natjecaji ) ili putem elektroničke pošte na dostavljeni e-mail kandidata. Ako kandidat ne pristupi testiranju i/ili razgovoru smatrat će se da je odustao od prijave na radno mjesto. 

O rezultatima javnog natječaja kandidati će biti obaviješteni javnom objavom odluke o zapošljavanju izabranih kandidata na web-stranici Javne ustanove „Park prirode Biokovo“ https://pp-biokovo.hr/hr/nabava-i-natjecaji/natjecaji i na oglasnoj ploči Javne ustanove.  

Dostava odluke svim kandidatima  smatra se obavljenom istekom osmoga dana od objave na web-stranici Javne ustanove „Park prirode Biokovo“ https://pp-biokovo.hr/hr/nabava-i-natjecaji/natjecaji . 
Javna ustanova zadržava pravo poništenja natječaja ili dijela natječaja bez dodatnog obrazloženja.  
					                                                
    JAVNA USTANOVA „PARK PRIRODE BIOKOVO“

